《红夹沟桃林诸处》
明代·凌义渠

柔飔听入总骚牢，踏踏荒原静不嚣。历劫犹馀风气朴，论材独让古人豪。

饥乌负影窥斜日，怯马奔嘶阻乱涛。著眼苍茫看渐熟，浇愁那复借村醪。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。